Paterna crea una Guia de Prevenció de la Violència contra les Dones en format lectura fàcil
17/12/2021

# Paterna crea una Guia de Prevenció de la Violència contra les Dones en format lectura fàcil

[![Paterna crea una Guia de Prevenció de la Violència contra les Dones en format lectura fàcil](/images/noticias/2021/12/7799/7799_lg.jpg)](/images/noticias/2021/12/7799/7799_lg.jpg)

17.12.2021

*   L'Ajuntament de Paterna, a través de l'Àrea d'Inclusió Social i Polítiques d'Igualtat, ha editat 600 exemplars d'aquesta guia destinada a fer més comprensible i accessible tota la informació relativa a la prevenció contra la violència de gènere així com els recursos disponibles perquè les persones víctimes puguen sol·licitar ajuda.
*   La regidora d'Inclusió Social i Polítiques d'Igualtat, Isabel Segura, ha destacat que “aquesta guia suposa un pas més en la lluita per a erradicar la violència de gènere, trencant les barreres lingüístiques, d'idioma o de comprensió que puguen tindre algunes persones, amb l'objectiu d'arribar a tots i totes en aquest procés de sensibilització contra aquesta xacra social”.

L'Ajuntament de Paterna ha editat una Guia de Prevenció de la Violència contra les Dones en format lectura fàcil.

Aquesta iniciativa, impulsada per l'Àrea d'Inclusió Social i Polítiques d'Igualtat, té com a objectiu fer més comprensible i accessible tota la informació relativa a la prevenció contra la violència de gènere així com els recursos disponibles perquè les persones víctimes puguen sol·licitar ajuda.

Tal com ha afirmat la regidora d'Inclusió Social i Polítiques d'Igualtat, Isabel Segura, _“aquesta guia suposa un pas més en la lluita per a erradicar la violència de gènere, trencant les barreres lingüístiques, d'idioma o de comprensió, que puguen tindre algunes persones amb l'objectiu d'arribar a tots i totes en aquest procés de sensibilització contra aquesta xacra social”_.

La guia, de la qual s'han editat 600 exemplars, es troba disponible en els diferents centres de Serveis Socials de Paterna així com a la biblioteca de la Cova Gran.

A més, l'Ajuntament ha entregat diferents exemplars de la mateixa al Patronat Francisco Esteve perquè, des de l'entitat, puguen donar-li difusió i la utilitzen com a eina informativa entre els seus membres.

En aquest sentit, Segura ha destacat que _“per a l'àrea d'Inclusió Social i Polítiques d'Igualtat és una prioritat l'accessibilitat cognitiva i universal perquè permet que a la nostra ciutat ningú es quede arrere, i conformem una societat més justa, inclusiva i igualitària”_.